Lav et referat af nedenstående tekst:

Tekst:
Det er nok de færreste - forhåbentligt - der kunne finde på at komme deres lille baby ind i køleskabet. Men Mathias Skinnerup fra Hanstholm passer og plejer sin helt egen lille baby, som har en fast plads i netop køleskabet. Han er nemlig, som så mange andre, blevet bidt af en gal surdejshund under Corona-nedlukningen. - Corona kom, og fodbold blev aflyst, og så fik jeg en masse tid herhjemme. Så fik jeg øjnene op for surdejsbrød og surdejsbagning, og det skulle jeg selvfølgelig være med på, siger han. Surdej ligger ellers ret langt fra det, som han ellers beskæftiger sig med. Han er tømrer, men de arbejdsomme håndværkerhænder kan åbenbart også sagtens tage sig af det mere bløde håndværk, som hans nye surdejshobby kræver. - Det kom faktisk lidt bag på mig, at jeg skulle blive sådan en surdejsnørd. Jeg har altid været sådan en lidt smart fyr. Ikke fordi det ikke er smart at gå op i surdej, for det har jeg jo fundet ud af, det er, siger Mathias Skinnerup. Pissestolt af et godt brød Surdejen skal fodres dagligt – og gerne flere gange. Og så skal dejen blandes, foldes, foldes igen og igen, og så skal den på køl. Ja, det er en meget langsommelig proces, men det har Mathias fundet ud af, at han faktisk ret godt kan lide. - Det er jo noget nørderi af en slags. Jeg står op, og det første jeg tjekker, det er ikke min telefon, det er min dej. Har den det godt, hvor meget den skal have at spise, og så planlægger jeg lidt, hvor længe den skal sove i løbet af dagen, før jeg skal bage den. Og når så den er vågnet op og er klar, har fået nogle gode bobler og har vokset sig stor og stærk, så kan man begynde at bage med den, siger Mathias. Når Mathias Skinnerup trækker sit surdejsbrød ud af ovnen, så føles brødprojektet for alvor som en lille baby, for han bliver simpelthen så stolt. - Jeg er pissestolt. Det kunne nærmest ikke være meget bedre. Det er næsten et døgns arbejde, som er kogt ned til et forholdsvis lille brød. Det er jeg rigtigt godt tilfreds med, siger han. Men den 28-årige surdejsentusiast regner ikke med, at hans meget intense forhold til sin surdej kan fortsætte med samme kadence, når den almindelige hverdag igen bliver en realitet. - Det bliver mest i weekenderne, hvor det før var flere gange om dagen. Men jeg tror da, at jeg kommer til at holde den i live henover ugen. Og når den der fredagsstemning sådan for alvor rammer, så kan man lige få gang i surdejen igen, siger han.

Referat:
Nedlukningen har for flere af os resulteret i nye interesser. Surdej ligger højt på listen over nye, populære beskæftigelser, og den er Mathias Skinnerup hoppet med på.